‘ทริส’ยืนเครดิต กลุ่มแลนด์KHขายหุ้นหนุนปึ้ก
ทริสยังไม่ขยับเครดิต LHKH หลังขายหุ้นให้บำรุงราษฎร์ ชี้หนุนฐานะการเงินดีขึ้น ลดต้นทุนทำธุรกิจโรงพยาบาล
20 ส.ค. 2554

ทริสยังไม่ขยับเครดิต LHKH หลังขายหุ้นให้บำรุงราษฎร์ ชี้หนุนฐานะการเงินดีขึ้น ลดต้นทุนทำธุรกิจโรงพยาบาล
บริษัท ทริสเรทติ้ง ออกมาย้ำอันดับความน่าเชื่อถือของบริษัท แลนด์แอนด์เฮ้าส์ (LH) และบริษัท บางกอก เชนฮอสปิทอล (KH) ที่ระดับ A และ Aแนวโน้มคงที่คงเดิมแม้ว่าเมื่อเร็วๆ นี้ LH ได้ขายหุ้นที่ถืออยู่ใน KH จำนวน 24.99% ให้กับโรงพยาบาลบำรุงราษฎร์ (BH) หรือคิดเป็นจำนวนเงิน 3,500 ล้านบาท
อย่างไรก็ตาม การที่ LH ขายหุ้น KH ออกจะทำให้โครงสร้างทางการเงินของ LH ดีขึ้น และสามารถนำเงินสดที่ได้รับมาลดภาระหนี้ได้บางส่วน รวมทั้งใช้เป็นเงินลงทุนในบริษัท แอล เอช ไฟแนนเชียล กรุ๊ป และลงทุนสำหรับที่ดินเพื่อพัฒนาโครงการอสังหาริมทรัพย์ใหม่ๆ ได้
สำหรับอันดับเครดิตของบริษัท KH ยังคงไม่เปลี่ยนแปลงเนื่องจากคาดว่าการ สร้างมูลค่าเพิ่มจากการร่วมมือกับผู้ถือหุ้นใหม่ต้องใช้ระยะเวลาพอสมควร แต่การร่วมหุ้นกับ BH ครั้งนี้ จะช่วยประหยัดต้นทุนบางส่วน และเจาะตลาดระดับกลางและระดับบนด้วย โดยบริษัท บางกอก เชน ฮอสปิทอล วางแผนจะเปิด TheWorld Medical Center ในช่วงต้นปี 2555 แต่ผลประโยชน์ดังกล่าวยังต้องใช้เวลา
ดังนั้น อันดับเครดิตของบริษัทจึงยังคงสอดคล้องกับสถานะทางธุรกิจ และการเงินของบริษัทในระยะปานกลางปัจจุบัน